รัฐบาลไทย-ข่าวทำเนียบรัฐบาล-กระทรวงคมนาคมประชุมเชิงปฏิบัติการระดมความคิดเห็นเพื่อจัดทำแผนยุทธศาสตร์ดิจิทัลสำนักงานปลัดกระทรวงคมนาคม ครั้งที่ 3
วันจันทร์ที่ 23 พฤษภาคม 2565
กระทรวงคมนาคมประชุมเชิงปฏิบัติการระดมความคิดเห็นเพื่อจัดทําแผนยุทธศาสตร์ดิจิทัลสํานักงานปลัดกระทรวงคมนาคม ครั้งที่ 3
...
นายพิศักดิ์ จิตวิริยะวศิน รองปลัดกระทรวงคมนาคม เป็นประธานเปิดการประชุมระดมความคิดเห็นเพื่อจัดทําแผนปฏิบัติการดิจิทัลสํานักงานปลัดกระทรวงคมนาคม ครั้งที่ 3 ภายใต้โครงการจัดทําแผนยุทธศาสตร์ดิจิทัลกระทรวงคมนาคม พ.ศ. 2566 - 2570 โดยมี นายธนิต วงศ์ปิยะนันทกุล ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงคมนาคม เป็นผู้กล่าวรายงาน และมีผู้บริหารและเจ้าหน้าที่สํานักงานปลัดกระทรวงคมนาคม และสํานักงานรัฐมนตรี ร่วมระดมความคิดเห็น ในวันที่ 23 พฤษภาคม 2565 ณ ห้องประชุมกระทรวงคมนาคม
นายพิศักดิ์ จิตวิริยะวศิน กล่าวว่า ปัจจุบันรัฐบาลได้กําหนดนโยบายที่มุ่งเน้นการพัฒนาประเทศด้านการพัฒนาเศรษฐกิจและความสามารถในการแข่งขันของไทย การปฏิรูปการบริหารจัดการภาครัฐ และการพัฒนาดิจิทัลตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม พร้อมกับผลักดันการนําเทคโนโลยีดิจิทัลมาสนับสนุนการบริหารงานและการให้บริการภาครัฐมากยิ่งขึ้น เพื่อให้เกิดการบูรณาการระหว่างหน่วยงานภาครัฐตั้งแต่การเชื่อมโยงข้อมูล การให้บริการไปจนถึงการบริหารงาน เพื่อยกระดับประสิทธิภาพในการปฏิบัติงานและการให้บริการของภาครัฐ สําหรับการจัดทําแผนยุทธศาสตร์ดิจิทัลของกระทรวงคมนาคม พ.ศ. 2566 - 2570 ที่ผ่านมา ได้รับความร่วมมือจากหน่วยงานในสังกัดกระทรวงฯ ร่วมกันระดมความคิดเห็นและให้ข้อเสนอแนะที่เป็นประโยชน์ต่อการดําเนินโครงการ ไม่ว่าจะเป็นการวิเคราะห์สภาพแวดล้อม การกําหนดวิสัยทัศน์ ประเด็นยุทธศาสตร์ เป้าประสงค์ กลยุทธ์ และองค์ประกอบสําคัญต่าง ๆ เพื่อให้สอดคล้องกับการดําเนินงานด้านเทคโนโลยีดิจิทัลของกระทรวงฯ ในปัจจุบัน และเพื่อเพิ่มศักยภาพการดําเนินงานในอนาคตต่อไป การประชุมระดมความคิดเห็นในวันนี้เป็นจุดเริ่มต้นที่ดีที่สํานักงานปลัดกระทรวงฯ จะได้จัดทําแผนปฏิบัติการดิจิทัลที่มีประสิทธิภาพ และเป็นโอกาสดีที่ทุกหน่วยงานได้มีส่วนร่วมในการแสดงความคิดเห็นตลอดจนข้อเสนอแนะเพื่อให้แผนปฏิบัติการด้านดิจิทัลของสํานักงานปลัดกระทรวงฯ มีความสอดรับกับนโยบายของรัฐบาลในการขับเคลื่อนและนําองค์กรภาครัฐไปสู่รัฐบาลดิจิทัล ตลอดจนให้สอดคล้องกับยุทธศาสตร์การพัฒนาระบบคมนาคมขนส่ง ระยะ 20 ปี เพื่อสนับสนุนภารกิจของกระทรวงฯ ได้อย่างมีประสิทธิภาพ
โครงการจัดทําแผนยุทธศาสตร์ดิจิทัลของกระทรวงคมนาคม พ.ศ. 2566 - 2570 จัดทําขึ้นโดยสํานักงานปลัดกระทรวงฯ มีวัตถุประสงค์เพื่อให้มีกรอบ ทิศทาง และเป้าหมายในการพัฒนางานด้านดิจิทัลของกระทรวงฯ แบบบูรณาการ มีความสอดคล้องและเชื่อมโยงกับนโยบายและแผนยุทธศาสตร์ด้านการพัฒนารัฐบาลดิจิทัล โดยได้ว่าจ้างสถาบันเทคโนโลยีพระจอมเกล้าเจ้าคุณทหารลาดกระบังเป็นผู้ดําเนินโครงการ ซึ่งที่ผ่านมาได้จัดประชุมระดมความคิดเห็นจากหน่วยงานในสังกัดกระทรวงฯ แล้ว จํานวน 2 ครั้ง สําหรับการประชุมในครั้งนี้มีวัตถุประสงค์เพื่อสร้างความรู้ ความเข้าใจ และสร้างการมีส่วนร่วมจากหน่วยงานในสังกัดสํานักงานปลัดกระทรวงฯ และสํานักงานรัฐมนตรี เพื่อให้การจัดทําแผนปฏิบัติการด้านดิจิทัลของสํานักงานปลัดกระทรวงฯ ครอบคลุมและตอบสนองนโยบายของผู้บริหาร โดยได้นําเสนอร่างของกรอบแนวคิด วิสัยทัศน์ ยุทธศาสตร์ เป้าประสงค์ และกลยุทธ์ ที่จะบรรจุอยู่ในแผนดิจิทัลกระทรวงฯ รวมถึงการนําเสนอแผนงาน โครงการ และกิจกรรมที่เกี่ยวข้อง ตลอดจนรับฟังความคิดเห็นเพื่อนําไปปรับปรุงแผนงาน โครงการ และกิจกรรมที่เกี่ยวข้องอันจะเป็นประโยชน์ต่อการปฏิบัติการด้านการคมนาคมขนส่งของประเทศไทยต่อไป